CELEX: C2005/093/24
Language: lv
Date: 2005-04-16 00:00:00
Title: lieta C-60/05: Lūgums sniegt prejudiciālu nolēmumu - izteikts ar Tribunale aministrativo Regionale per la Lombardia (Itālija) 2004. gada 14. decembra rīkojumu lietā WWF Italia u.c. pret Regione Lombardia, piedaloties Associazione migratoristi italiani

16.4.2005   
            
            
               LV
            
            
               Eiropas Savienības Oficiālais Vēstnesis
            
            
               C 93/13
            
         Lūgums sniegt prejudiciālu nolēmumu - izteikts ar Tribunale aministrativo Regionale per la Lombardia (Itālija) 2004. gada 14. decembra rīkojumu lietā WWF Italia u.c. pret Regione Lombardia, piedaloties Associazione migratoristi italiani
   
   (lieta C-60/05)
   (2005/C 93/24)
   tiesvedības valoda - itāļu
   Eiropas Kopienu Tiesā izskatīšanai ir iesniegts Tribunale administrativo Regionale per la Lombardia (Lombardijas reģiona administratīvā tiesa) (Itālija) lūgums sniegt prejudiciālu nolēmumu, kas izteikts ar 2004. gada 14. decembra rīkojumu lietā WWF Italia u.c. pret Regione Lombardia, piedaloties Associazione migratoristi italiani, un ko Tiesas kanceleja saņēmusi 2005. gada 10. februārī.
   
      Tribunale administrativo Regionale per la Lombardia (Lombardijas reģiona administratīvā tiesa, Itālija) lūdz Tiesu lemt par šādiem jautājumiem:
   
               1.
            
            
               Vai Direktīvu 79/409/EK (1) ir jāinterpretē tā, ka, neatkarīgi no valsts tiesiskajā kārtībā noteiktās pilnvaru sadales starp valsti un reģioniem, dalībvalstij ir jāpieņem transponējošos tiesību aktus, kuri attiecas uz visām situācijām, kurās ir nepieciešama tiesiskā aizsardzība, jo īpaši attiecībā uz nodrošinājumu, ka atkāpes no medību noteikumiem nepārsniedz nelielo skaitu, kas noteikts 9. panta 1. punkta a) apakšpunktā?
            
         
               2.
            
            
               Attiecībā jo īpaši uz atkāpju no medību noteikumiem skaitu, vai Direktīvu 70/409/EK ir jāinterpretē tā, ka valsts transponējošiem tiesību aktiem ir jāatsaucas uz jau noteiktu kritēriju, vai nākotnē nosakāmu kritēriju, kura noteikšana tiks uzticēta tehniskajiem dienestiem tādā veidā, ka atkāpes no medību noteikumiem izmantošanu regulē tāds kritērijs, kurš, ņemot vērā atsevišķus vides nosacījumus, kuriem var būt priekšroka, objektīvi nosaka nepārsniedzamo atkāpju skaitu valsts vai reģiona līmenī?
            
         
               3.
            
            
               Vai likuma Nr. 157/92 19. pantā noteiktā valsts tiesību norma, kura pieprasa obligāto, bet nesaistošo, INFS viedokli, nolūkā noteikt šo kritēriju, tomēr nenodrošinot procesu, kā starp reģioniem panāk vienošanos par to, kā tiek sadalīts valsts līmenī noteiktais nelielais skaits atkāpju no medību noteikumiem katrai sugai, ir pareiza Direktīvas 9. panta piemērošana?
            
         
               4.
            
            
               Vai likuma Nr. 157/92 19a. pantā paredzētā kontroles procedūra Itālijas reģionu apstiprinātās atkāpju no medību noteikumiem sistēmas saderības novērtēšanai ar Kopienas tiesisko regulējumu tiktāl, ciktāl tā paredz iepriekšēju brīdinājumu un tādējādi pieprasa arī noteiktus tehniskus termiņus, kas arī ir vajadzīgi pasākuma pieņemšanai un publicēšanai, kuru laikā īsais atkāpes no medību noteikumiem termiņš var beigties, ir atbilstīga, lai nodrošinātu Direktīvas 79/409/EK efektīvu piemērošanu?
            
         
      (1)  OV L 103, 25.04.1979., 1. lpp.